La comunicació i la sol·licitud d'inscripció és condició única i suficient perquè es tramiti la inscripció de les empreses i/o establiments en l'RSIPAC; simultàniament es podrà iniciar l'activitat, sens perjudici dels controls que posteriorment es puguin dur a terme.
En el moment d'iniciar l'activitat, les empreses i/o establiments han de disposar de la documentació següent:
a) Productes alimentaris (fitxes tècniques, formats, requisits d'envasos i embalatges, etiquetatge dels productes, etc.).
b) Documents acreditatius del sistema d'autocontrol sobre la seguretat alimentària previst per l'empresa:
- Prerequisits (pla de control de l'aigua, pla de neteja i desinfecció, pla de control de plagues i altres animals indesitjables, pla de formació i capacitació del personal en seguretat alimentària, pla de control de proveïdors, pla de traçabilitat, pla de control de temperatures, pla de manteniment, pla de control d'al·lèrgens i pla de gestió de residus).
- Documentació del sistema d'APPCC que s'implantarà a l'empresa o guia de bones pràctiques a què s'acull.Els operadors econòmics que es dediquin exclusivament a l'emmagatzematge, a la distribució i/o a la importació amb instal·lacions de dipòsit, han d'acreditar el seu sistema d'autocontrol únicament amb els prerequisits (documents acreditatius del pla de control de l'aigua, pla de neteja i desinfecció, pla de control de plagues i altres animals indesitjables, pla de formació i capacitació del personal en seguretat alimentària, pla de control de proveïdors, pla de traçabilitat, pla de control de temperatures, pla de manteniment, pla de control d'al·lèrgens, pla de gestió de residus).
Els operadors econòmics que es dediquin exclusivament a la distribució i/o importació sense cap instal·lació d'emmagatzematge, envasament, transformació i/o elaboració, han d'acreditar el seu sistema d'autocontrol únicament amb els prerequisits del pla de control de proveïdors i el pla de traçabilitat.
Si hi ha vehicle de transport també han de poder acreditar el pla de neteja i el de control de temperatures.
Els operadors econòmics que es dediquin exclusivament al transport han d'acreditar el seu sistema d'autocontrol únicament amb els prerequisits (documents acreditatius del pla de traçabilitat, del pla de control de proveïdors, del pla de neteja i desinfecció i del pla de control de temperatures).
No és obligatori el punt b) per a les empreses que elaborin, emmagatzemin distribueixin i/o importin materials en contacte amb els aliments.
Aquests operadors han de complir allò que preveu el Reglament 2023/2006 i el Reglament 282/2008.
En el cas dels establiments a què fa referència l'article 4.2 del Reglament (CE) núm. 853/2004 del Parlament Europeu i del Consell, de 29 d'abril, pel qual s'estableixen normes específiques d'higiene dels aliments d'origen animal, els establiments no poden iniciar l'activitat fins que l'autoritat competent hagi concedit a l'establiment una autorització condicional o una autorització plena per desenvolupar-la.
En els supòsits que calgui autorització prèvia, aquesta s'atorga una vegada efectuada la primera visita d'inspecció, en la qual es comprova si es compleixen els requisits que estableix la legislació alimentària i es verifica que l'establiment disposa de la documentació tècnica i d'autocontrol adient.
En el moment d'emplenar el formulari de sol·licitud, aquest indicarà automàticament si l'activitat alimentària que es comunica és objecte d'autorització o únicament d'inscripció en l'RSIPAC.
També indicarà automàticament si l'empresa o l'establiment ha de ser inscrit en l'RGSEAA.
Documentació que cal adjuntar a la sol·licitud
En tots els casos a excepció dels operadors econòmics que es dediquin exclusivament a la distribució i/o importació (sense cap instal·lació d'emmagatzematge, envasament, transformació i/o elaboració), les empreses de restauració sense instal·lacions pròpies d'elaboració (clau 26, activitat 062700) i les empreses de transport (clau 40, activitats 060500, 060600, 060700 i 060800) que no han d'aportar aquesta documentació, també cal aportar-hi:
Els establiments ubicats al municipi de Barcelona i les empreses sense instal·lacions d'elaboració, envasament i/o emmagatzematge amb domicili social al municipi de Barcelona (incloses les empreses de restauració sense instal·lacions pròpies i les empreses de transport sense magatzems),a més de la documentació que escagui anterior, cal que aportin:
Sol·licitud d'autorització sanitària i d'inscripció inicial: 141,20€.
Comunicació d'activitat i inscripció inicial (sense autorització): 61,70€.
IMPORTANT: els establiments ubicats al municipi de Barcelona i les empreses sense instal·lacions d'elaboració, envasament i/o emmagatzematge amb domicili social al municipi de Barcelona (incloses les empreses de restauració sense instal·lacions pròpies i les empreses de transport sense magatzems), han de realitzar el pagament de les taxes mitjançant transferència bancaria al compte corrent de l' Agència de Salut Pública de Barcelona (ASPB) ES11-2100-3000-17-2201727139.
L'actualització dels cens es fa a instància de les persones interessades o com a conseqüència de les actuacions de vigilància i control de l'Agència de Salut Pública de Catalunya (ASPCAT).
La fiabilitat del cens és fonamental per garantir una programació adequada dels controls oficials i facilitar les actuacions en situacions d'emergència.
En funció de l'activitat alimentària que realitzen, les empreses alimentàries també han d'estar inscrites en el Registre general sanitari d'empreses alimentàries i aliments (RGSEAA) de l'Estat espanyol.
Per classificar les empreses alimentàries a l'efecte d'inscriure-les en l'RSIPAC s'utilitza un sistema codificat en claus (sectors) i subclaus (categories i activitats).
És un sistema acordat entre les diferents administracions implicades en la gestió del registre: l'Agència Espanyola de Seguretat Alimentària i Nutrició (AESAN), i les autoritats sanitàries de les comunitats autònomes.
Resten exclosos de l'obligatorietat d'inscripció en el Registre els establiments que manipulin, transformin, envasin, emmagatzemin o serveixin exclusivament aliments per a la venda o lliurament in situ al consumidor final, amb repartiment a domicili o sense, o per a la restauració comercial (bar, restaurant, etc.) que no superin els límits de marginalitat i territorialitat aprovats pel Consell d'Administració de l'Agència de Salut Pública de Catalunya (ASPCAT).
Els titulars d'aquests establiments han de comunicar la seva activitat a l'ajuntament corresponent per tal de ser inscrits en el registre d'àmbit municipal.
Les empreses que realitzen exclusivament l'activitat de transport de productes alimentosos i alimentaris i no estan implicades en altres fases de la cadena alimentària (fabricació o elaboració o transformació, envasament, emmagatzematge, distribució i importació) han de comunicar l'inici de l'activitat, la raó i el domicili social.
Com a resultat favorable del procediment, s'ha d'inscriure l'empresa en el Registre sanitari d'indústries i productes alimentaris de Catalunya i, posteriorment, si escau, en el Registre general sanitari d'empreses alimentàries i aliments de l'Agència Espanyola de Seguretat Alimentària i Nutrició (AESAN).
L'exercici de l'activitat sense haver-la comunicat o, en els casos establerts legalment, sense l'autorització corresponent, constitueix una de les infraccions que preveu l'article 69 de la Llei 18/2009, de 22 d'octubre, de salut pública.
Per a consultes tècniques, diferenciades dels dubtes estrictament administratius i de procediment que seran atesos a través de les OGE o el 012, us podeu adreçar als telèfons següents de la Secretaria de Salut Pública del Departament de Salut i per a les empreses o establiments ubicats al municipi de Barcelona, al telèfon de la Direcció de Seguretat Alimentària de l'Agència de Salut Pública de Barcelona.
Sub-direcció Regional a Barcelona:
Sub-direcció Regional a Girona (Girona): tel. 872975000
Sub-direcció Regional a Lleida i Alt Pirineu i Aran (Lleida): tel. 973701600
Sub-direcció Regional a la Catalunya Central (Manresa): tel. 938753382
Sub-direcció Regional al Camp de Tarragona i Terres de l'Ebre(Tarragona): tel. 977224151
Agència de Salut Pública de Barcelona - Direcció de Seguretat Alimentària: tel. 932384545
Cal que us identifiqueu quan envieu el formulari amb certificat digital o idCAT Mòbil si sou el/la titular de l'empresa o un certificat digital de representació si en sou el/la representant legal
Aspectes importants a tenir en compte al fer la sol·licitud:
Cerqueu les incidències del servei per a l'any corresponent ( Incidències per a l'any 2020 ) i endreceu pel camp "Data i hora d'inici" en ordre descendent.
Un cop presentada la sol·licitud, juntament amb la documentació que s'especifica, rebeu una notificació amb les taxes que s'han d'abonar.
El pagament de la taxa es pot fer:
IMPORTANT: els establiments ubicats al municipi de Barcelona i les empreses sense instal·lacions d'elaboració, envasament i/o emmagatzematge amb domicili social al municipi de Barcelona (incloses les empreses de restauració sense instal·lacions pròpies i les empreses de transport sense magatzems), han de realitzar el pagament de les taxes mitjançant transferència bancaria al compte corrent de l'Agència de Salut Pública de Barcelona (ASPB) ES11-2100-3000-17-2201727139 i han d'adjuntar el justificant de pagament a la sol·licitud.
El termini per efectuar el pagament de la taxa està indicat a la carta de pagament.
Heu de fer el pagament de la taxa per tal que segueixi la tramitació de la sol·licitud.
Transcorregut aquest termini sense que s'hagi fet el pagament o que s'hagi aportat el justificant de pagament a la sol·licitud en el cas del municipi de Barcelona, s'entén el desistiment de la sol·licitud i s'arxiva l'expedient.
El document que acredita la inscripció en el Registre sanitari d'indústries i productes alimentaris de Catalunya (RSIPAC) us serà posat a disposició mitjançant una notificació electrònica.
Podeu accedir-hi mitjançant un certificat digital o amb una paraula de pas d'un sol ús.
Consulteu-hi quins són els certificats acceptats.
Les comunicacions que comportin l'autorització prèvia de funcionament tenen establerta una durada màxima de sis mesos des de la data d'entrada de la sol·licitud en el registre de l'òrgan competent per tramitar-la.
Un cop transcorregut aquest termini sense que hagi estat notificada la resolució del procediment, s'entén que la sol·licitud ha estat estimada.
En el transcurs de la tramitació de l'expedient, l'autoritat sanitària competent pot requerir tota la documentació complementària que consideri necessària per identificar l'activitat que desenvolupa l'empresa, comprovar el compliment dels requisits generals i específics exigibles d'acord amb la legislació sanitària general i específica aplicable a cada activitat alimentària, així com efectuar la visita de comprovació.
Cerca d'empreses inscrites en l'RSIPAC
Rebre la inscripció en l'RGSEAA
En els casos en què l'activitat alimentària comunicada comporti la inscripció en el Registre general sanitari d'empreses alimentàries i aliments (RGSEAA), l'Agència de Salut Pública de Catalunya comunica d'ofici a l'Agència Espanyola de Seguretat Alimentària i Nutrició la inscripció en l'RSIPAC i l'autorització prèvia, si escau, per tal que l'empresa sigui inscrita en l'RGSEAA.
L'Agència de Salut Pública de Catalunya us trametrà mitjançant una notificació electrònica el document emès per l'Agència Espanyola de Seguretat Alimentària i Nutrició, que acredita la inscripció en l'RGSEAA.
Rebreu l'avís de notificació al correu electrònic o al telèfon mòbil que hagueu establert.
Per a més informació, consulteu l'apartat de notificacions electròniques del web del Departament de Salut o de Tràmits gencat